{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o prijedlog Pravilnika o prikupljanju i analizi statističkih i drugih podataka o radu sudova i državnih odvjetništava "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Pravobranitelj/ica za ravnopravnost spolova","PRAVILNIK O PRIKUPLJANJU I ANALIZI STATISTIČKIH I DRUGIH PODATAKA O RADU SUDOVA I DRŽAVNIH ODVJETNIŠTAVA","Pravobraniteljica za ravnopravnost spolova prvenstveno skreće pozornost da se u prijedlogu ne propisuje da se podaci koji se prikupljaju prikažu razvrstani po spolu. Člankom 17. st.1. Zakona o ravnopravnosti spolova (Narodne novine, broj 82/08, 69/17) propisano je:\n„Svi statistički podaci i informacije o osobama, koji se prikupljaju, evidentiraju i obrađuju u tijelima državne vlasti, tijelima jedinica lokalne i područne (regionalne) samouprave, pravnim i fizičkim osobama koje obavljaju djelatnost u skladu s propisima, moraju biti iskazani po spolu.“\nS tim u vezi Pravobraniteljica smatra potrebnim u Pravilnik uključiti odredbu koja će propisati da se podaci koji se prikupljaju moraju biti iskazani po spolu.","Nije prihvaćen","Ovim Pravilnikom propisuju se prikupljanje i analiza statističkih podataka o radu pravosudnih tijela općenito. Dio podataka koji se odnosi na predmete u pravosudnim tijelima po prirodi stvari nije moguće razvrstavati po spolu na način kako je to izneseno u primjedbi (npr. riješeni sudski predmeti). Podaci koji se odnose na stanje kadrova u pravosudnim tijelima prikupljaju se i sortiraju prema više različitih kriterija, koji se ovim Pravilnikom posebno ne propisuju pa se iz tog razloga nesvrsishodnim smatra i posebno spominjanje njihovog razvrstavanja po spolu, ali se u odnosu na spol osigurava njihovo kontinuirano praćenje te mogućnost iskazivanja, slijedom čega nema povrede navedene odredbe članka 17. stavka 1. Zakona o ravnopravnosti spolova (\"Narodne novine\", broj 82/08 i 69/17)."]
[2,"Upravni sud u Rijeci","PRAVILNIK O PRIKUPLJANJU I ANALIZI STATISTIČKIH I DRUGIH PODATAKA O RADU SUDOVA I DRŽAVNIH ODVJETNIŠTAVA,\nČlanak 6.","U odredbama točaka sadržanih u čl. 6. Prijedloga red riječi uz nazive pokazateljâ nije sukladan duhu hrvatskog jezika ni uobičajenim normativnim formulacijama. Naime, umjesto „CR pokazatelj“, „CTR pokazatelj“, „DT pokazatelj“, „CTR pokazatelja“, „ER pokazatelj“, „TB pokazatelj“ i „CPJ pokazatelj“, trebalo bi stajati „pokazatelj CR“, „pokazatelj CTR“ itd. \nFormulacije poput predloženih slijede sintaksu engleskog jezika i široko su prodrle u svakodnevni govor u Hrvatskoj, ali to nije razlog da ih se uvrštava u propise. Usporedbe radi, vrlo je raširena pogrešna formulacija „EU fondovi“, ali u nazivu nadležnog ministarstva pravilno je navedeno „fondova EU“.","Prihvaćen","Prihvaća se"]